Masjid Nur Osmaniyah

Masjid Nur Osmaniyah () ialah sebuah masjid era Osmaniyah abad ke-18 yang terletak di kejiranan Çemberlitaş, daerah Fatih, Istanbul, Turki, yang telah disenarai dalam senarai cadangan Tapak Warisan Dunia di Turki pada 2016.

Direka bentuk oleh seorang arkitek Yunani bukan Muslim bernama Simeon Kalfa, masjid ini ialah bangunan tugu Osmaniyah pertama yang memberi contoh gaya barok Osmaniyah baharu, yang mana ia memperkenalkan unsur barok dan neoklasik dari Eropah. Perhiasan masjid dan lamannya yang melengkung menunjukkan pengaruh baroknya. Kubah masjid ini ialah satu daripada yang terbesar di Istanbul. Masjid ini sebahagian daripada sebuah kompleks keagamaan yang besar (disebut kuliah oleh Turki) yang berperanan sebagai pusat kebudayaan, keagamaan dan pendidikan untuk kawasan kejiranan.

Dalam Kustantiniyah, kawasan masjid ini dekat dengan Forum Konstantin, di mana Tonggak Konstantin masih kukuh berdiri. Mengelilingi masjid tersebut ialah Bazar Raya Istanbul. Selepas pembinaan Masjid Sultan Ahmed, Masjid Nur Osmaniyah menjadi masjid empayar pertama yang dibina dalam tempoh 100 tahun.

 Peranan semasa 
Sebagai mercu tanda penting dan tapak bersejarah dalam pelancongan Isntanbul, masjid ini digunakan harian sebagai tempat ibadah. Pada 2018, pameran seni Yeditepe Biennial, diuruskan di bawah pentadbiran Presiden Turki, Recep Tayyip Erdoğan, menggunakan kawasan tangki air kompleks ini untuk menunjukkan karya seni  yang memaparkan seni Turki tradisional dan moden.

 Lihat juga 

 Senarai masjid
 Barok Ukraine

 Nota 

 Rujukan 

Kategori:Masjid di Istanbul

Kategori:Masjid abad ke-18
Kategori:Masjid barok Empayar Uthmaniyah
Kategori:Fatih
Kategori:Masjid Uthmaniyyah di Istanbul
Kategori:Bangunan dan struktur keagamaan siap pada 1755
Kategori:Senarai Cadangan Warisan Dunia Turki